চার মাস পর ৪৭ জন ভারতীয় মৎসজীবীকে মুক্তি দিল বাংলাদেশ!

ওয়েব ডেস্ক : চার মাস পর মুক্তি পেলেন ৪৭ জন ভারতীয় মৎসজীবী (Fishermen)। বুধবার দুপুরেই তাঁরা দেশে ফিরবেন। এদিন দক্ষিণ চব্বিশ পরগণার (South 24 Pargana) ফ্রেজারগঞ্জ বন্দরে পা রাখবেন সকল মৎসজীবীরা। এদিকে তাঁদের বাড়ি ফেরার অপেক্ষায় প্রহর গুনছে পরিবারগুলি।

চার মাস আগে ভারত-বাংলাদেশে আন্তর্জাতিক জলসীমা (International waters between India and Bangladesh) লঙ্ঘনের অভিযোগে ভারতের (India) তিন ট্রলারকে আটক করেছিল বাংলাদেশ (Bangladesh) নৌবাহিনী। গ্রেফতার করা হয়েছিল ৪৮ জনকে। তবে বাংলাদেশের জেলে বাবলু দাস নামে একজন ভারতীয় মৎসজীবীর মৃত্যু হয় বলে খবর।

আরও খবর : মুর্শিদাবাদে বিপুল বোমা উদ্ধার ঘিরে চাঞ্চল্য

জানা গিয়েছে, চার মাস ধরেই বাংলাদেশের জেলেই বন্দি ছিলেন ভারতীয় ওই মৎসজীবীরা। তবে সম্প্রতি দুই দেশের সরকারের মধ্যে এ নিয়ে একটি আলোচনা হয়। তার পরেই ভারতীয় মৎসজীবীদের মুক্তি দিল বাংলাদেশ। জানা গিয়েছে, ভারত প্রথমে বাংলাদেশের ৩২ জন মৎসজীবীদের মুক্তি দিয়েছে। তার পরে বাংলাদেশের তরফে ৪৭ জন ভারতীয় মৎসজীবীদের মুক্তি দেওয়া হয়।

জানা যাচ্ছে, মঙ্গলবার আন্তর্জাতিক জলসীমানায় দুই দেশের মৎসজীবীদের হস্তান্তর প্রক্রিয়া সম্পন্ন হয়েছে। তার পরেই বুধবার দুপুরের মধ্যেই তাঁদের বাড়ি ফেরার কথা। মূলত, মুক্ত হওয়া এই মৎসজীবীরা দক্ষিণ ২৪ পরঘণার কাকদ্বীপ এলাকার বাসিন্দা। অন্যদিকে, চার মাস পর স্বজনদের ফিরে পাওয়ার খুশিতে আনন্দে মেতে উঠেছেন পরিবারের সদস্যরা।

দেখুন অন্য খবর :